রাত জাগা যতটা না কঠিন, দিনের বেলা ঘুমানো তার থেকেও বেশি কষ্টকর। আর যদি কোনও মতে ঘুম এসেও যায়, তবু রাতের বেলার মতো সাউন্ড স্লিপ হতে চায় না। কারণ দিনের আলো ফোটা মাত্র শরীর অ্যাকটিভ মোডে চলে যায়। তখন তাকে ঘুম পারানো বেজায় কঠিন একটা কাজ। প্রসঙ্গত, ঘুমানোটা আপাত দৃষ্টিতে সহজ কাজ মনে হলেও আদতে কিন্তু এই সময় আমাদের শরীরে বিশেষ কিছু হরমোনের ক্ষরণ বেড়ে যায়, যে কারণে সহজে ঘুম এসে যায়। এখন রাতের বেলা যদি কেউ জেগে থেকে দিনের বেলা ঘুমতে শুরু করেন, তাহলে এই সব কেমিকেলগুলি ঠিক মতো কাজ করতে পারে না। ফলে ঘুমের পরিধি কমে যেতে শুরু করে। সেই সঙ্গে আয়ুও কমে যায়। শুধু তাই নয়, আরও নানা ধরনের ক্ষতির সম্মুখিন হতে হয় শরীরকে। যেমন...